Tabasalu Gümnaasium

Tabasalu Gümnaasium (lüh. TBG) on riigigümnaasium Harku vallas Tabasalu alevikus. Kool alustas tegevust 2021. aastal, kui Tabasalu Ühisgümnaasiumist eraldati gümnaasiumiosa.

Tabasalu Gümnaasiumi jaoks valmis 2021. aastal uus koolimaja. Koos samal aastal valminud Tabasalu Kooli hoone ja spordihoonega moodustavad need Tabasalu hariduslinnaku. Koolihooned projekteerisid arhitektuurikonkursi võitjad Pelle-Sten Viiburg ja Andro Mänd arhitektuuribüroodest Doomino Arhitektid OÜ ning Hoov AB OÜ.

TBG põhiväärtused on julgus, uudishimu, hoolivus, koostöö (lüh. JUHK). Gümnaasiumi visioon on õpilast ja õppimist toetava keskkonna loomine. Sellega tahab kool toetada noorte enesemõistmist ning autonoomiat.

Koolielu ning -kultuuri hoidmisega tegeleb Tabaslau Gümnaasiumi õpilasesindus ja -aktiiv, TBG Tegusad. Koolis toimuvad talendišhow Vaba lava, 11. klassile mõeldud Ekvaatoriball, Spordiöö, lühifilmikonkurss TBG Shorts. Samuti tähistatakse jõule ja sõbrapäeva.

 Galerii 

 Viited 

 Välislingid 
 Kooli koduleht

Kategooria:Harju maakonna koolid
Kategooria:Tabasalu
Kategooria:Eesti riigigümnaasiumid